Päästeameti peadirektorile

Kuno Tammearu

Raua 2, Tallinn

12.oktoober 2018

Taotlus Avinurme VPK ületoomiseks

LõPK VPK-de koosseisust

IPK VPK-de koosseisu

2017. aastal rakendunud haldusreformiga viidi Avinurme VPK automaatselt üle Päästeameti ida regiooni vabatahtlike päästekomandode koosseisust lõuna regiooni päästekomandode koosseisu.

Vaadates vabatahtlike päästekomandode võrgustikku, selgub, et LõPK haldusalas on 31 VPK-d ja IPK haldusalas 14 VPK-d, millest ainult 4 on Ida-Virumaal. Vabatahtlike päästekomandode paiknemisest tulenevalt on Ida päästekeskus haldussuutlikum (eriti Ida-Virumaal) riigi poolt vabatahtlikele päästekomandodele toetusteenuse pakkumises. Ida päästekeskuses oldi alati hästi kursis Avinurme kogukonna probleemidega ning võimaluse korral aidati neid lahendada. Arvestama peaks ka IPK ja Avinurme VPK pikaajalist ja head koostöökogemust ning Avinurme vabatahtlike päästjate harjumuspäraseid tegemisi ja olemist Virumaal.

Keskuste haldussuutlikkuse optimeerimise, keskuste poolt parema teenindamise ja VPK ning Päästemeti koostöö parendamise eesmärgil palub Avinurme VPK tuua nad Lõuna päästekeskuse vabatahtlike päästekomandode koosseisust üle Ida päästekeskuse vabatahtlike päästekomandode koosseisu.

Lugupidamisega

(allkirjastatud digitaalselt)

Ants Rummel

MTÜ Avinurme Pritsimeeste Selts

Juhatuse liige